تهانى الجبالى

تهانى محمد الجبالى (9 نوفمبر1950 - 9 يناير 2022) هيا اول ست مصريه تتعين قاضيه فى مصر, اتعينت سنة 2003 بالمحكمه الدستوريه العليا كاول قاضيه مصريه.

 حياتها 
اتولدت تهانى الجبالى فى مدينه طنطا بمحافظة الغربيه و اخدت المركز الخامس على مستوى الجمهوريه فى شهادة الثانويه العامه و درست القانون بكلية الحقوق و حصلت ليسانس الحقوق, جامعة القاهره سنة 1973.

اشتغلت بالمحاماه بعد تخرجها لمدة 30 سنه, و هيا محاميه عند محكمه النقض و المحاكم العليا لحد قرار تعيينها كقاضيه, و تم انتخابها كاول عضوه فى المكتب الدائم لاتحاد المحامين العرب و بقت بداه اول ست مصريه و عربيه بتنتخب فى المستوى داه بالاتحاد من وقت تاسيسه فى سنو 1944.

انتخبت تهانى الجبالى لدورتين على التوالى عضو بمجلس نقابه المحامين, كاول محاميه بتنجح فى عضويه المجلس من انشاء النقابه سنة 1912 كمان اشتغلت مستشاره قانونيه لكتير من المؤسسات الاقتصاديه الكبرى و بتدريس القانون فى بعض الجامعات, و هيا عضو لجنة القانون بالمجلس الاعلى بالثقافه و عضو الهيئه الاستشاريه لمكتبة الاسكندريه.

بدايتها مع القضاء فكانت فى 22 يناير سنة 2003, لما صدر قرار جمهورى بتعيينها نائب رئيس المحكمه الدستوريه, ضمن هيئة المستشارين بالمحكمه الدستوريه العليا كاول قاضيه مصريه, لحد سنة 2007 لما عينت فى قاضيه بالقضاء العالى.

تم استبعادها من منصب نائب رئيس المحكمه الدستوريه خلال حكم الاخوان من خلال نص دستورى قلص عدد قضاة المحكمه الدستوريه من 19 الى 11 عضو, و نص انتقالى بيقضى برجوع كل المستبعدين فور اقرار الدستور لمناصبهم السابقه على العمل بالمحكمه الدستوريه.

 لينكات برانيه 

 مصادر 

تصنيف:متعلمين فى جامعة القاهره
تصنيف:نسويين مصريين
تصنيف:محامين مصريين
تصنيف:قاضيات
تصنيف:غرباويه
تصنيف:ناس من طنطا
تصنيف:مصريين ضد ثورة 25 يناير
تصنيف:ناشطين مصريين